— LitNet Akademies — LitNet Akademies (ISSN 1995-5928) is ’n geakkrediteerde akademiese aanlynjoernaal wat Afrikaanse navorsingsartikels vanuit verskillende vakgebiede publiseer.
LitNet Akademies staan onder bestuur en hoofredakteurskap van prof. Etienne van Heerden (UK).
Wat is LitNet Akademies?
LitNet Akademies is deel van die LitNet-webomgewing en is ’n onderafdeling van LitNet. Hier word geakkrediteerde akademiese Afrikaanse navorsingsartikels gepubliseer. LitNet Akademies is tans in die volgende afdelings verdeel: Geesteswetenskappe, Regte, Godsdienswetenskappe en Natuurwetenskappe (onderverdeel in Basiese- en Toegepaste wetenskappe).
Dié geakkrediteerde gedeelte van LitNet is volkome geintegreer met die LitNet-hiperteksomgewing: Die akademiese artikels wat hier geskakel word, word aangevul deur LitNet-onderhoude, videogrepe op LitNet se YouTube-kanaal, aanlyndebatte op LitNet se SeminaarKamer en resensie-essays in ons Boeke en skrywers-afdeling. Binne hierdie intellektuele debatsomgewing gedy Afrikaanse akademiese skryfwerk. Elke artikel wat hier gepubliseer word, is deel van ’n multidissiplinere en dinamiese benadering binne ’n hiperteksomgewing wat ook na sosiale netwerke en LitNet se weeklikse nuusbrief uitbrei.
LitNet Akademies vra geen bladgelde van bydraers nie en navorsers van artikels of ander materiaal behou kopiereg. Akkreditasie
Die voordele van publikasie op LitNet Akademies sluit in:
LitNet Akademies is in http://www.litnet.co.za ingebed en onderhoude met navorsers en aanlyn-seminare rondom die bevindinge in navorsingsartikels word deur LitNet aangebied; só word navorsingsbevindinge wyer bekend gemaak. LitNet dryf internetverkeer na navorsingsartikels vanaf sy tuisblad, sy nuusbrief en ander elektroniese platforms.
Hoe lê jy jou artikel voor?
Artikelvoorleggings vir LitNet Akademies kan aan akademies@litnet.co.za gestuur word. Die redakteurs van die onderskeie afdelings kan ook direk soos hieronder gekontak word. Let asb daarop dat ’n kontrolevorm alle voorleggings moet vergesel en dat voorleggings aan LitNet Akademies se stylriglyne moet voldoen.